open-index/open-wikipedia-markdown huggingface dataset:
Sacramento

O termo **Sacramento** pode referirse a:

*Os sacramentos relixiosos, rituais específicos do cristianismo.

Como topónimo, pode referirse a:

;En Galiza
***O Sacramento**, lugar da parroquia de Ambroa, no concello de Irixoa.

;Fóra de Galiza

;No Brasil
***Sacramento**, no estado de Minas Gerais.

;Nos Estados Unidos de América
***Sacramento**, no estado de California;
***Sacramento**, no estado de Colorado;
***Sacramento**, no estado de Illinois;
***Sacramento**, no estado de Kentucky;
***Sacramento**, no estado de Nebraska;
***Sacramentov, no estado de Novo México;
***Río Sacramento**, río nos Estados Unidos de América.

;En México
***Sacramento**, no estado de Chihuahua;
***Sacramento**, no estado de Coahuila de Zaragoza;
***Río Sacramento**, rio en México.

;En Portugal
***Sacramento**, freguesía de Lisboa.

;No Uruguai
***Colonia del Sacramento**, cidade do Uruguai.

## Véxase tamén
### Outros artigos
***Sacramento''', banda de rock arxentina.
IES Pintor Colmeiro

O **Instituto de Ensinanza Secundaria Pintor Colmeiro** é un centro público de ensino medio de Silleda.

## Características 
Comezado a construír en 1998 e inaugurado en 1999, está situado ás aforas do núcleo urbano, ao pé da estrada que une esta vila con Forcarei. Leva o nome do pintor  Manuel Colmeiro, nado no concello de Silleda.

Conta con 42 docentes e aproximadamente 375 alumnos repartidos entre a ESO, a educación de persoas adultas, o bacharelato e a formación profesional. Os ciclos de formación profesional que imparte son: ciclo medio de Guía no medio natural e do tempo libre e ciclo básico de Servizos comerciais.

Dende setembro de 2011 ata xuño de 2024 o director do centro foi Xesús Fernández Sulleiro. O 1 de xullo de 2024 tomou o relevo na dirección do centro a docente Mª Laura López Peña.

## Notas 
## Véxase tamén 
### Ligazóns externas 
* Nova web do centro
Poxafeita, Ribadumia, Ribadumia

**Poxafeita** é un lugar da parroquia de Ribadumia no concello pontevedrés de Ribadumia, na comarca do Salnés. Tiña 87 habitantes no ano 2016 segundo datos do IGE, dos que 47 eran mulleres e 40 homes, o que representa un descenso respecto ós anos 2010, cando eran 102, e 2005, cando eran 101.

## Lugares e parroquias 
### Lugares de Ribadumia 
### Parroquias de Ribadumia
Rebordechau, Vilar de Barrio

**Santa María de Rebordechau** é unha parroquia do concello ourensán de Vilar de Barrio. No ano 2007 tiña 88 habitantes (47 homes e 41 mulleres). Neste lugar viviu un tempo Manuel Blanco Romasanta, o *lobishome de Allariz*.
## Notas
## Lugares e parroquias
### Lugares de Rebordechau
### Parroquias de Vilar de Barrio
## Véxase tamén
### Outros artigos
*Lugares de Vilar de Barrio
Calzón

miniatura|Un home usando calzóns tipo *slip*
O **calzón** ou **cirolas** é unha peza de roupa interior masculina, que cobre desde a cintura ata as coxas, e que pode estenderse dende as inguas ata os nocellos. Utilízanse para protexer os pantalóns ou outra roupa exterior do contacto continuo coa zona xenital, e a zona xenital, que é de pel delicada, do contacto continuo coa roupa exterior, que acostuma a ser máis áspera.

O seu nome provén das antigas calzas, que cubrían da cintura ás puntas dos pés. Destas calzas derivaron os nomes de moitas das pezas que se utilizan de cintura para abaixo, como calcetíns ou calzado.

Tipo de calzóns:
*o calzón tradicional, agora chamado *bóxer*.
*o slip. 
*o calzón longo ou cirolas.
*a Tanga.
*o suspensorio.
Amadora

**Amadora** é unha cidade ou concello de Portugal, que pertence ao Distrito de Lisboa, con máis de 175.000 habitantes no 2004. Limita ao nordeste co municipio de Odivelas, ao sueste con Lisboa, ao sur e oeste por Oeiras e ao oeste e norte por Sintra. É a cuarta cidade máis populosa do Estado.

## Demografía 
A Amadora mantén unha grande densidade de poboación.

## Historia 
Amadora constituíuse ao redor do lugar da *Porcalhota*, coa Capela Nosa Señora da Concepción da Lapa, sede de irmandade propia que dispuña de bastantes bens.

Serviu durante varios séculos de estancia de veraneo para familias abastadas de Lisboa. A salubridade do sitio, a proximidade da capital, as facilidades de comunicacións e vasta área dispoñíbel para urbanización están na base do desenvolvemento espectacular de construcións en Amadora, que, en zonas determinadas, existen edificios sen permisos legais.

En 1907, a poboación local pideulle ao rei Carlos I de Portugal que permitise o cambio de nome, polo cal o Ministerio do Reino nomeou a poboación de Amadora en 1907. Foi elevada a freguesía dentro do concello de Oeiras en 1916, e feita vila en 1936. O concello de Amadora foi creado o 11 de setembro de 1979, por separación de Amadora e de Venteira, no nordeste do municipio de Oeiras. Días despois, o 17 de setembro de 1979, foi declarada cidade dividíndose nas freguesías de Alfraxide, Brandoa, Buraca, Damaia, Falagueria-Venda Nova, Mina e Reboleira. Nesa ocasión agregouse tamén partes das freguesías de Queluz e de Belas, pertencentes ao concello veciño de Sintra; e perde a localidade de Presa que pasou a formar parte da freguesía de Odivelas, actualmente concello.

En 1997, foron creadas as freguesías de Alfornelos, Falagueira, Venda Nova e São Brás, prefigurando así a actual división municipal.

Entre os seus símbolos máis importantes é o Acueduto das Augas Libres. A outra icona do sitio son os campos de aviación que foron o xermolo da aviación en Portugal. Por iso o escudo presenta os debuxos que posúe.

## Freguesías 
miniatura|200px|esquerda|Freguesías de Amadora
Amadora distribúese nas seguintes freguesías ou parroquias:

* Alfornelos
* Alfraxide
* Brandoa
* Buraca
* Damaia
* Falagueira
* Mina
* Reboleira
* São Brás
* Venda Nova
* Venteira

## Cidades irmandadas 
*  **Tarrafal**, Cabo Verde.
*  **Huambo**, Angola.
*  **Piracicaba**, Brasil.

## Cultura 
Deste concello é o grupo de música electrónica Buraka Som Sistema.

## Notas
Klaus Schulze

**Klaus Schulze**, nado en Berlín o 4 de agosto de 1947 e finado o 26 de abril de 2022, foi un compositor alemán de música electrónica.

## Traxectoria 
Os seus inicios na música comezan sendo moi novo, con varios anos de estudo de guitarra clásica e a participación nun grupo de Düsseldorf, chamado Les Barons, tocando o baixo. Durante os seus estudos de filoloxía alemá mostrouse como un compositor moderno e músico achegado ás teorías da Universidade de Berlín. Foi nesta cidade onde iniciou a súa carreira como músico profesional, formando parte de grupos da escena alternativa berlinesa de finais dos anos 60 e principios dos 70: Psy Free(1967-1968), Tangerine Dream (1969-1970), Ash Ra Tempel e The Cosmic Jokers. Porén, só foron gravacións non serias, sen permiso dos artistas, como Harald Grosskopf ou Manuel Göttsching, produto de sesiones cheas de LSD conRolf-Ulrich Kaiser como produtor. Tamén comezou a súa carreira discográfica dentro do ámbito electrónico, que chegou ata o seu falecemento, tendo xa máis de cen discos entre títulos propios, colaboracións, concertos e producións.

## Notas 
## Véxase tamén 
### Ligazóns externas 
* Sitio oficial
A Pesqueira, Castro, Boiro

**A Pesqueira** é un lugar da parroquia de Castro no concello coruñés de Boiro, na comarca da Barbanza. Segundo o padrón municipal (INE 2013) ten 1&nbsp;237 habitantes (603 homes e 634 mulleres).

## Galería de imaxes 

Ficheiro:Carme2008.JPG|Rúa da vila o día da festa do Carme.
Ficheiro:PraiaCarragueiros.JPG|Praia de Carragueiros.
Ficheiro:Praia_de_Carragueiros._Boiro._Galiza_4.jpg|Praia de Carragueiros.
Ficheiro:Praia_de_Carragueiros._Boiro._Galiza_6.jpg|Praia de Carragueiros.
Ficheiro:Praia_de_Carragueiros._Boiro._Galiza_8.jpg|Man pillando unha bucina.

## Lugares e parroquias 
### Lugares de Castro 
### Parroquias de Boiro
Santo Antonio, A Cabana, Ferrol

**Santo Antonio** é un lugar da parroquia da Cabana no concello de Ferrol na provincia da Coruña. Segundo o Instituto Nacional de Estadística en 2007 tiña 93 habitantes (47 homes e 46 mulleres), seis menos ca en 2004.

## Toponimia
O topónimo **Santo Antonio** é un haxiotopónimo referido a Antón Abade e débese á presenza no lugar da igrexa de Santo Antonio da Cabana.
## Lugares e parroquias 
### Lugares da Cabana 
### Parroquias de Ferrol
Xosé Lesta Meis

**Xosé Francisco Lesta Meis**, nado en Eirís de Arriba (Oza, A Coruña) o 16 de marzo de 1887 e finado en Eirís de Abaixo o 22 de decembro de 1930, foi un escritor e xornalista galego, vencellado aos intelectuais da Xeración Nós e aos escritores relacionados coas Irmandades da Fala.

## Traxectoria 
Logo de traballar na infancia nas labores agrícolas na súa aldea natal, emigrou a Cuba. Na Habana faise cunha formación autodidacta mentres traballa nas plantacións de azucre. Despois dedícase ao xornalismo, mantendo en *Eco de Galicia* a sección *De mi tierra* entre 1925 e 1930 e colaborando n' *A Nosa Terra*. De regreso a Galicia viviu na Coruña. Formou parte das Irmandades da Fala e estivo vencellado á Xeración do 16.

Foi un dos narradores máis salientábeis da promoción das Irmandades da Fala. A súa prosa realista retrata os costumes da xente que lle foi máis próxima, o mundo rural, a emigración, aproveitando para verter a súa experiencia autobiográfica.

Casou con Rogelia Raso Naya.

## Obra 
* *Manecho o da rúa*, 1926, Colección Lar (novela curta).
* *Estebo*, 1927, Biblioteca de Novelas Lar. Edición do Consello da Cultura Galega en 2024, con estudo de Miro Villar, ISBN 978-8417802608.
* *Abellas de ouro*, 1930, Nós, cun "Preludio cordial" de A. Villar Ponte.

## Galería de imaxes 
## Notas 
## Véxase tamén 
### Bibliografía 
* 
* 
* 
* 
* ."O testemuño da novela de Lesta Meis" en . *Estebo*. Edicións Xerais de Galicia, 1981.
* 
* 
* 

### Outros artigos 
* Irmandades da Fala
### Ligazóns externas 
* Almanaque das Irmandades
* *Enciclopedia Historia Literatura Galega* Asociación Socio-Pedagóxica Galega
*
O Cruce, A Cabana, Ferrol

**O Cruce** é un lugar da parroquia da Cabana no concello de Ferrol na provincia da Coruña. Tiña 134 habitantes no ano 2007 segundo datos do Instituto Nacional de Estadística dos cales eran 70 homes e 64 mulleres, o que supón unha diminución con relación ao ano 2004 cando tiña 141 habitantes.

## Lugares e parroquias 
### Lugares da Cabana 
### Parroquias de Ferrol
Circuíto de Watkins Glen

**Watkins Glen International** é un autódromo situado en Nova York, Estados Unidos, onde se celebraron carreiras de Fórmula 1 desde 1961 ata 1980, albergando o Gran Premio dos Estados Unidos.

Este circuíto será sempre coñecido polo falecemento do piloto francés François Cevert no Gran Premio dos Estados Unidos de 1973 durante a clasificación deste gran premio, e Helmuth Koinigg ao morrer degolado chocando nunha curva ao picar un pneumático no Gran Premio dos Estados Unidos de 1974

## Descrición xeral do trazado 
En Watkins Glen reiniciouse a competición ruteira norteamericana en 1948 cun circuíto de 10,6&nbsp;km formado por estradas que ían desde o cemento á terra. Alí correuse ata 1952.

De 1953 a 1955 correuse sobre un auténtico circuíto, aínda que era provisional, e en 1956 deseñouse un circuíto permanente de 3,7&nbsp;km que durou ata 1981, no que o circuíto declárase en quebra. Pero en 1983 cómprao a cristaleira Corning Glass e en 1984 se reinaugura. No ano 1992 chega a remodelación definitiva, cun trazado de dúas variantes: unha curta e moi rápida de 3,95&nbsp;km e unha máis longa e virada de 5,5&nbsp;km.

### Todos os gañadores de Fórmula 1, no circuíto de Watkins Glen 
*Record:Jim Clark, Graham Hill (3 Veces)*

## Ligazóns externas 
* Páxina oficial do circuíto (en inglés)
San Felipe, Brión, Ferrol

miniatura|dereita|San Felipe.
**San Felipe** é un lugar da parroquia de Brión no concello de Ferrol na provincia da Coruña. Tiña 88 habitantes no ano 2007 segundo datos do Instituto Nacional de Estadística dos cales eran 40 homes e 48 mulleres, o que supón un aumento con relación ao ano 2004 cando tiña 85 habitantes.

## Toponimia
O topónimo **San Felipe** é un haxiotopónimo e débese á situación no lugar do castelo de San Filipe, construído ó pé da ría de Ferrol para a defensa da cidade e os seus arsenais.
## Lugares e parroquias
### Lugares de Brión
### Parroquias de Ferrol
Puerto Baquerizo Moreno

**Puerto Baquerizo Moreno**, é a capital da provincia de Galápagos, en Ecuador. Está situada ao suroeste da illa de San Cristovo, Galápados, a illa máis oriental do arquipélago.

É a segunda poboacións máis grande das illas, con 5.600 habitantes, principalmente pescadores. As industrias primarias son a pesca artesanal, turismo, e cultivo de granxas. A cidade ten un Centro de Interpretación, pero a infraestrutura turística non é tan avanzada como en *Puerto Ayora*.

A cidade toma o nome do presidente Alfredo Baquerizo Moreno (1859-1951).
Escudo de Australia

O **escudo de Australia** data do ano 1912 e foi outorgado polo Rei Xurxo V.

A súa descrición heráldica ou **brasonaxe** é a seguinte:

Consiste nun escudo cos brasóns dos seis estados: Nova Gales do Sur, Victoria, Queensland, Australia Meridional, Australia Occidental e Tasmania. Estes brasóns están arrodeados no exterior por unha fileira coas cores do armiño heráldico. Simbolízase desta maneira a Federación destes estados.

Tamén se inclúen os símbolos nacionais da *Acacia pycnantha*, o canguro e o emú.

A *Acacia pycnantha*, o canguro e o emú son aceptados coma os respectivos emblemas da flora, a fauna terrestre e as aves de Australia. O zarzo dourado, *Acacia pycnanthaBenth*, foi declarado oficialmente como un dos emblemas nacionais en agosto de 1988.

## O escudo de 1908 
miniatura|dereita|Escudo de Australia entre 1908 e 1912.
O primeiro escudo australiano foi outorgado polo rei Eduardo VII o 7 de maio de 1908. Australia independizouse do Reino Unido o 1 de xaneiro de 1901.

No campo deste escudo, como no actual, tamén se mostraba a Cruz de San Xurxo pero estaba adornada con cinco estrelas brancas, de seis puntas cada unha, e uns bordos de cor azul que non chegan a tocar a propia cruz. Unha bordadura de cor azul era o símbolo da Federación e os seis estados australianos estaban representados por seis escudetes brancos cun *chevrón* vermello, situados no interior da bordadura. Nos adornos exteriores xa aparecían representadas as figuras do canguro e do emú xunto ao burelete e a *Estrela da Mancomunidade Australiana*. O lema deste escudo foi *“Advance Australia”* que en inglés significa *“Avante Australia”*.

## Notas
A Penadauga, Escuadro, Silleda

**A Penadauga** é un lugar da parroquia de Escuadro, Silleda no concello de Silleda que está preto da parroquia de Graba. No ano 2011 tiña 15 habitantes (9 homes e 6 mulleres).
## Patrimonio
Neste lugar estivo situada a escola Bernardino Rivadavia, creada pola Sociedad Hijos de Silleda.

A Peneda da Santa Isabel é unha formación xeolóxica, na que se celebra unha romaría nos primeiros días de xullo. Dise que a peneda cura as afeccións da pel. Segundo a tradición oral, apareceu unha imaxe da santa e os veciños de Graba e Escuadro reclamaron a figura para si, e a solución foi subila a un carro tirado por bois, e deixala onde os animais se detivesen.

## Galería de imaxes 

Ficheiro:Peneda da Santa Isabel en Escuadro.jpg|Peneda de Santa Isabel.
Ficheiro:Peneda de Santa Isabel, A Penadauga, Escuadro (Silleda).jpg|Vista posterior da Peneda de Santa Isabel.

## Lugares e parroquias 
### Lugares de Escuadro 
### Parroquias de Silleda 
## Notas
Balántiga, Escuadro, Silleda

**Balántiga** é un lugar da parroquia de Escuadro no concello pontevedrés de Silleda. No ano 2011 tiña 26 habitantes (13 homes e 10 mulleres).

## Lugares e parroquias
### Lugares de Escuadro
### Parroquias de Silleda
## Véxase tamén
### Outros artigos
*Lugares de Silleda
Foxa das Marianas

A **foxa das Marianas** ou **fosa das Marianas** é a máis profunda foxa mariña coñecida, e é o lugar máis profundo da codia terrestre. Localízase no fondo do Pacífico norte-occidental, ao leste e sur das Illas Marianas, preto de Guam.

## Exploración 
A foxa foi visitada por primeira vez en 1951 pola fragata da Mariña Real Británica o *Challenger*, que dá o nome á parte máis profunda da foxa, o Abismo de Challenger. Usando ecolocalización, mediuse unha profundidade de 10.902 m nos .

En 1957, a nave soviética *Vityaz* reportou unha profundidade de 10934 metros.
En 1962, o M.V. *Spencer F. Baird* rexistrou unha profundidade de 10.902 metros.

[miniatura|O [batiscafo *Trieste* antes da inmersión, 23 de xaneiro de 1960.]]

Pero non foi senón ata o 23 de xaneiro de 1960, que se descendeu por primeira e única vez, usando un batiscafo chamado Trieste invención de Auguste Piccard, o cal era capitaneado por Jacques Piccard, fillo do primeiro, para dese xeito superar os efectos da gran presión que existe a devanditas profundidades. Os sistemas de a bordo indicaban unha profundidade de 11.521 m, que despois foi revisada e resultou ser de 10.902 metros.

Na foxa atopáronse unha lura xigante e varias especies descoñecidas entón.

A presión no fondo da foxa é de 1.086 bares.

## Notas 
## Véxase tamén
### Outros artigos
* Océano Pacífico
Férveda, Escuadro, Silleda

**Férveda** é un lugar da parroquia de Escuadro no concello pontevedrés de Silleda. No ano 2011 tiña 7 habitantes (3 homes e 4 mulleres).

## Galería de imaxes 

Ficheiro:FervenzadeFérveda.JPG|Fervenza do río de Escuadro preto da aldea.

## Lugares e parroquias 
### Lugares de Escuadro 
### Parroquias de Silleda
Cascaxide, Escuadro, Silleda

**Cascaxide** é un lugar da parroquia de Escuadro no concello pontevedrés de Silleda. No ano 2011 tiña 28 habitantes (15 homes e 13 mulleres).

No lugar está a casa señorial do século XVIII coñecida como Pazo de Cascaxide.

## Lugares e parroquias 
### Lugares de Escuadro 
### Parroquias de Silleda
Soldecasa, Escuadro, Silleda

**Soldecasa** é un lugar da parroquia de Escuadro no concello pontevedrés de Silleda. No ano 2011 tiña 38 habitantes (20 homes e 18 mulleres).

## Historia
En 1846 tiña 30 habitantes. Daquela a parroquia de Escuadro formaba parte do Concello de Chapa, que en 1853 mudou a súa capitalidade por Silleda.

## Patrimonio
miniatura|alt=Cruceiro Soldecasa Escuadro
Neste lugar atópase un cruceiro no que se pode ler a inscrición “Florentino Maceira 1958”

## Notas
## Lugares e parroquias
### Lugares de Escuadro
### Parroquias de Silleda
Outeiro, Escuadro, Silleda

**Outeiro** é un lugar da parroquia de Escuadro no concello pontevedrés de Silleda. No ano 2011 tiña 31 habitantes (17 homes e 14 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Notas 
## Lugares e parroquias 
### Lugares de Escuadro 
### Parroquias de Silleda
A Cañoteira, Saídres, Silleda

**A Cañoteira** é un lugar da parroquia de Saídres no concello pontevedrés de Silleda. No ano 2007 tiña 14 habitantes (8 homes e 6 mulleres ).

## Lugares e parroquias 
### Lugares de Saídres 
### Parroquias de Silleda
Fontelas, Xestoso, Silleda

**Fontelas** é un lugar da parroquia de Xestoso no concello pontevedrés de Silleda. No ano 2009 tiña 4 habitantes (1 home e 3 mulleres).

## Lugares e parroquias 
### Lugares de Xestoso 
### Parroquias de Silleda
Aragonza, Fiestras, Silleda

**Aragonza** é un lugar da parroquia de Fiestras no concello pontevedrés de Silleda. No ano 2011 tiña 20 habitantes (9 homes e 11 mulleres), dous menos ca en 2009.
## Lugares e parroquias
### Lugares de Fiestras
### Parroquias de Silleda
Menelao

**Menelao** é unha figura da mitoloxía grega, rei de Esparta, era o fillo máis novo de Atreo e Aérope, e irmán de Agamenón rei de Micenas.

## Historia 
Menelao converteuse en rei de Esparta e casou con Helena de Troia, quen sería raptada por Paris, fillo de Príamo, rei de Troia, dando lugar á famosa guerra. Baixo o mando de Agamenón, Menelao e os demais reis gregos partiron cara a Troia para rescatar a Helena. Ao final da guerra, Menelao foi un dos gregos que se escondeu no cabalo de Troia. Logo da guerra, Helena e Menelao reconciliáronse e trataron de regresar a Grecia, pero se viron obrigados a facer unha travesía que durou oito anos. Ao fin, Menelao e Helena regresaron a Esparta, onde Menelao prosperou e tiveron unha filla xuntos chamada Hermione.

A narración destes feitos aparecen na Ilíada de Homero.
Quintás, Pazos, Silleda

**Quintás** é un lugar da parroquia de Pazos no concello pontevedrés de Silleda. No ano 2007 tiña 13 habitantes (4 homes e 9 mulleres).

## Lugares e parroquias 
### Lugares de Pazos 
### Parroquias de Silleda
Dorna (revista)

***Dorna*** é unha revista de expresión poética creada no mes de maio do ano 1981 grazas á iniciativa da Asociación Cultural Dorna, da Illa de Arousa.

## Historia e características 
A partir do segundo número da publicación, a súa edición pasou a mans da Cátedra de Filoloxía Galega da Universidade de Santiago de Compostela. A revista conta coa publicación das composicións de diversos escritores e escritoras do panorama literario galego, xa sexan relatos, poemas, críticas ou recensións, tanto de autores e autoras emerxentes coma daqueles e daquelas que contan cunha gran traxectoria ás súas costas. 

### Consello de Redacción 
Dende o ano 2007, e logo de tres anos de ausencia, regresou cun novo director, Ramón Lorenzo Vázquez, e cun novo comité de redacción, formado por David Pobra, Xosé Manuel Salgado, Lorena Souto e Mario Regueira. Despois formaron o comité de redacción Alba Cid e Ismael Ramos.

En outubro de 2022 asumiu a dirección da revista Daniel Chapela. O novo Consello de Redacción da revista está conformado desde setembro de 2023 por María Xesús Nogueira (directora), María Alonso Alonso e Jorge Rodríguez Durán.
## Notas 
## Véxase tamén 
### Bibliografía 
* 

### Ligazóns externas 
* Revista *Dorna*  USC.
Jaraba

**Jaraba** (*Charaba* en aragonés) é un municipio de Aragón, España, situado na provincia de Zaragoza, na comarca da Comunidade de Calatayud. En 2004 a súa poboación era de 316 habitantes. Dista 124&nbsp;km da capital provincial.

## Datos xeográficos 
O concello de Jaraba ocupa unha área de 42,91&nbsp;km². Aséntase na beira esquerda do río Mesa.

## Economía 
A economía de Jaraba asenta principalmente no turismo termal. Ha tres balnearios, o *Balneario da Virxe*, o *Balneario de Serón* e máis o *Balneario de Sicilia*, todos creados no século XIX. Ao parecer as propiedades das súas augas xa eran coñecidas desde tempos dos romanos.

As tres plantas embotelladoras de auga que existen no lugar, *Fontjaraba*, *Fontecabras* e *Lunares*, tamén son importantes na súa economía desde que en 1860 foron declaradas de utilidade pública.

## Nome 
Nos textos medievais máis antigos aparece escrito *Jarava*, grafía que se mantivo no Fogaxe de 1495. Logo xorde como *Xarava* en contexto castelanizantes, pero ese -X- no século XVII tornouse no J velar actual.

O seu nome, que se repite na microtoponimia da provincia de Sevilla, é interpretado como procedente do árabe *fawwâra* "fonte", con metátese, comparábel a La Alfahuara (Almeria) ou Fabara na mesma provincia de Zaragoza.

## Notas
Porqueres

**Porqueres** é un municipio catalán situado na provincia de Xirona, na comarca da Pla de l'Estany. A súa poboación era de 4.208 habitantes en 2007, sobre unha superficie de 33,6&nbsp;km², o que lle confería unha densidade de 125,24 hab/km². Dista 182&nbsp;km da cidade de Xirona, capital provincial.

## Localidades 
O seu concello inclúe as localidades de Mata, Miànegues, Les Pedreres, Pujarnol e máis Usall.

## Véxase tamén 
### Ligazóns externas 
*Páxina web municipal.
Vladislav Illich-Svitych

**Vladislav Markovich Illich-Svitych** (en ), nado en Kíiv en 1934 e finado en 1966, foi un lingüista ruso, considerado como o fundador da lingüística comparativa dos idiomas que forman a superfamilia do Nostrático.

## Traxectoria 
Descendente de ucraínos, naceu en Kíiv, pero máis tarde pasou a vivir en Moscova. Illich-Svitych resucitou a moi esquecida hipótese do Nostrático, orixinariamente exposta polo lingüista danés Holger Pedersen en 1903, quen cuñara o termo *Nostrático*. Malfadadamente faleceu, moi novo aínda, antes de poder completar o * Dicionario comparativo das linguas nostráticas*, ambiciosa obra, que, porén, foi continuada polos seus colegas.

## Véxase tamén 
### Ligazóns externas 
* Exemplo de reconstrución nostrática por Illich-Svitych
Distrito de Faro

O **distrito de Faro** é un distrito portugués, coincidente coa provincia tradicional do Algarve. Limita ao norte co Distrito de Beja, ao leste con España, e ao sur e ao oeste co océano Atlántico. Abrangue unha área de 4960&nbsp;km², sendo así o 10º maior distrito portugués. Conta cunha poboación residente de 421.528 habitantes (2006) e a súa capital é a cidade de Faro.

## Subdivisións 
O distrito de Faro subdivídese nos seguintes 16 concellos:

* Albufeira
* Alcoutim
* Aljezur
* Castro Marim
* Faro
* Lagoa
* Lagos
* Loulé
* Monchique
* Olhão
* Portimão
* São Brás de Alportel
* Silves
* Tavira
* Vila do Bispo
* Vila Real de Santo António

O Algarve é a única rexión portuguesa perfectamente definida, e consecuentemente é a única que non ten unha división administrativa confusa. Na actualidade constitúe unha única subrexión estatística, correspondente ao distrito de Faro na súa totalidade.

## Patrimonio 
* Castelos de Loulé, Silves, Tavira, Castro Marim, Paderne (en Albufeira) e Aljezur
* Fortes de São João do Arade e da Ponta da Bandeira (en Lagoa, Portugal), Sagres e Belixe
* Catedrais de Silves e Faro

## Véxase tamén 
### Ligazóns externas 
* Goberno Civil de Faro (en portugués)
* Fotografías de Faro (distrito) (en portugués)
Autódromo de Zolder

O circuíto de **Zolder**, tamén coñecido como **Terlaemen**, é un autódromo de 3.977 metros de extensión situado en Heusden-Zolder, Bélxica.

Foi construído en 1963 e acolleu o Gran Premio de Bélxica de Fórmula 1 en 10 ocasións durante as décadas de 1970 e 1980. O piloto canadense Gilles Villeneuve morreu durante as clasificacións no Gran Premio de Bélxica de 1982.

Zolder utilízase actualmente en numerosas competencias de camións, monoprazas, turismos e gran turismos, entre elas o Campionato de Europa de Camións, a Champ Car World Series e o Campionato FIA GT.

### Todos os gañadores de Fórmula 1, no circuíto de Zolder 
*Record: N.Lauda (2 Veces)*
Alentexo

miniatura|dereita|220px|Localización da rexión (NUT II) de Alentexo. Vermello: Alentexo; Verde bosque: parte do Ribatexo incluída na rexión NUTSII de Alentexo; Verde cal: Parte do Ribatexo incluída na rexión NUTSII do Centro; Verde esmeralda: parte do Ribatexo incluída na Rexión de Lisboa
O **Alentexo** (en portugués: *Alentejo*) é unha rexión (NUTS II) portuguesa. Abrangue unha área de 31.152&nbsp;km² (o 33% do territorio continental portugués) e ten unha poboación de 770.265 habitantes (o 8% da poboación continental portuguesa). A rexión propiamente dita de Alentejo (sen Lezíria do Tejo) ten 511.157 habitantes e unha área de 27.276&nbsp;km².

Comprende integramente os distritos de Portalegre, Évora e Beja, e as metades sur dos distritos de Setúbal e de Santarém. Limita ao norte coa Rexión Centro, ao noroeste coa Rexión de Lisboa, ao leste con España, ao sur co Algarve e ao oeste co océano Atlántico. Abrangue 58 concellos (18,8 % do total portugués) pertencentes a cinco subrexións estatísticas (NUTS III): Alentexo Central, Alentexo Litoral, Alto Alentexo, Baixo Alentexo e Lezíria do Texo.

A división actual non coincide coa antiga rexión tradicional do Alentexo (que non constituía unha provincia por si, aínda que o Alentexo era considerado como a unión das dúas provincias do Alto e Baixo Alentexo), a cal era lixeiramente menor que a actual: incluía apenas os distritos de Évora e Beja (na súa totalidade), case todo o distrito de Portalegre (agás o concello de Ponte de Sôr, que formaba parte do Ribatexo), e a metade sur do de Setúbal (os concellos dese distrito que forman parte da actual rexión do Alentexo Litoral, a saber: Alcácer do Sal, Grândola, Santiago do Cacém e Sines).

O seu topónimo fai referencia aos terreos situados máis alá do río Texo.

## Xeografía 
O Alentexo é unha rexión cun relevo baixo, formada por solos ácidos, e cun clima mediterráneo con influencia oceánica. Nas súas devesas crecen a meirande parte das sobreiras de Portugal, que fan deste país o primeiro produtor mundial de cortiza con preto do 50% da produción total. Tamén foi a última rexión portuguesa na que viviu o lince ibérico.

As súas costas están pouco urbanizadas a causa do forte vento que vén do océano, o cal favorece a formación de grandes sistemas dunares.

## Notas
## Véxase tamén
### Ligazóns externas 
* Portal do Alentexo - Allentejo 
* Portal de Turismo - Go Alentejo
* Fundação Alentejo Terra Mãe
Circuíto Internacional Tanaka

O **Circuíto Internacional Tanaka** (tamén: *Okayama International Circuit* ou *TI Circuit Aida*) é un circuíto privado situado preto de Aida, Okayama, Xapón. *TI* é o acrónimo de "**T**anaka **I**nternational", holding propietario do circuíto.

## Historia 
O circuíto construíuse en 1992 como un trazado privado. Nas temporadas 1994 e 1995 o circuíto aloxou as probas correspondentes ó Gran Premio do Pacífico de Fórmula 1, coa vitoria de Michael Schumacher as dúas veces. Pero a súa localización nunha remota zona do Xapón levou á supresión deste gran premio da F1.

En marzo do 2003 Tanaka International Company vendeu o circuíto a Unimat, e o circuíto renomeouse como Okayama International Circuit o 1 de maio do 2004.

No ano 2008 no circuíto disputouse unha carreira do Campionato do Mundo de Turismos.

### Gañadores de Fórmula 1 no Circuíto Internacional Tanaka
Scandinavian Raceway

O **Scandinavian Raceway** é un circuíto de carreiras de 4,03&nbsp;km en Anderstorp (Gislaved), Suecia. A pista construíuse nas marismas en 1968 e converteuse nun lugar moi popular na década de 1970, cando o piloto sueco Ronnie Peterson, estaba no momento máis álxido da súa carreira. Tiña unha longa recta (chamada *voo rasante*, que tamén foi utilizada como pista de aterraxe de avións). Acolleu seis grandes premios de Fórmula 1 na dévaca de 1970. Cando Peterson e Gunnar Nilsson morreron durante a tempada de 1978, Suecia decidiu vetar a Fórmula 1 do seu territorio nacional e tamén perdeu o apoio público co que o Grand Prix sueco chegou á súa fin.

## Gañadores de Fórmula 1 
*Record: N.Lauda / J.Scheckter (dúas veces)*
Xestoso

Como topónimo **Xestoso** pode referirse a:

;En Galiza
***O Alto de Xestoso**, parroquia do concello de Monfero;
***O Val de Xestoso**, parroquia do concello de Monfero;
***Xestoso**, parroquia do concello de Silleda;
****Xestoso**, lugar de dita parroquia;
***Xestoso**, lugar da parroquia da Fontaneira, no concello de Baleira;
***Xestoso**, lugar da parroquia da San Mamede de Carnota, no concello de Carnota;
***Xestoso**, lugar da parroquia da Vilarello, no concello de Cervantes;
***Xestoso**, lugar da parroquia da Adá, no concello de Chantada;
***Xestoso**, lugar da parroquia de Vilacova, no concello de Lousame;
***Xestoso**, lugar da parroquia de Coiro, no concello de Mazaricos;
***Xestoso**, lugar da parroquia de Vilar de Lor, no concello de Quiroga;
***Xestoso**, lugar da parroquia de Mato, no concello de Taboada;
***Xestoso**, lugar da parroquia de Bembrive, no concello de Vigo;
***O Xestoso**, lugar da parroquia de Santiago de Mondoñedo, no concello de Mondoñedo;
***Xestoso de Baxo**, lugar da parroquia de San Pedro de Neiro, no concello da Fonsagrada;
***Xestoso de Riba**, lugar da parroquia da Bastida, no concello da Fonsagrada;
***Vilarxestoso**, lugar da parroquia de San Fiz de Monfero, no concello de Monfero.

;Espazo natural de Galiza
*As **Brañas de Xestoso**, un espazo natural localizado entre os concellos de Forcarei, Silleda e A Estrada:
**A **Lagoa sacra de Xestoso**, que forma parte das Brañas de Xestoso.

;Monte de Galiza
***Monte Xestoso**, no concello de Boiro.

## Véxase tamén
### Outros artigos
***Xestoselo**, lugar da parroquia do Buriz, no concello de Guitiriz.
Hapkido

miniatura|esquerda|250px|Estudantes desta arte marcialesquerda|miniatura|250px|Instrutor de Hapkido inspeccionando os hapkidokas no dojang**Hapkido** (en coreano  합[hap]기[ki]도[do] escrito en hangul, e escrito 合[hap]氣[ki]道[do] con hanja) é o nome dunha arte marcial coreana. O termo pódese interpretar como "*a senda da coordinación da enerxía*". Os ideogramas que representan o Hapkido son os mesmos do Aikido.
A simple vista é unha combinación de técnicas de taekwondo con outras de aikibudo. O seu ensino está moi enfocado á defensa persoal.

## Historia 
A historia do hapkido é bastante confusa, pero moitas fontes atribúeno a dous coreanos: Choi Yong Sul (1904-1986) e Ji Han Jae (1936-). Cando era neno, Choi foi ao Xapón, onde parece que fixo traballo de criado do mestre do Daito ryu Aiki jutsu, Sokaku Takeda.

Choi demostrou calidades no Daito-ryu Aiki-jutsu e frecuentemente en Takeda enviábao a se enfrontar con outros practicantes de artes marciais. De volta a Corea, Choi empezou a dar clases de artes marciais. Un dos seus alumnos, Ji Han Jae, incorporou técnicas coreanas tradicionais de patadas e puñadas (derivadas do taekkyon e do hwarangdo) e ao repertorio de técnicas resultante deulle o nome de hapkido en 1959.
Ademais de Choi e Ji, moitas escolas de artes marciais coreanas tiveron participación no desenvolvemento de varias técnicas que contribuíron ao hapkido tal e como se coñece actualmente.

## Principios 
* O **Won**, (원 o 圓) ou *principio do círculo*: fala de que a forza do ataque contrario é desviada, controlada e dirixida na dirección desexada en forma de círculos.
* O **Yu**, (유 o 柳) ou *principio da auga*: fala da penetración total da defensa do adversario dunha maneira fluída, flexíbel e cambiante, como o é a auga.
* O **Hwa**, (화 o 和) ou *principio da harmonía*: fala de que non hai que opoñerse á forza do atacante; desta forma pódese utilizar a forza do opoñente a favor propio.

## Grandes mestres 
* Choi Young Sul
* Ji Han Jae
* Myung Jae Nam
* He Young Kim
* In Sun Seo
* Myung Kwang-Sik

## Véxase tamén 
### Outros artigos 
* Artes marciales
* Hankido

### Ligazóns externas 
*  Sin Moo Hapkido en España
*  Páxina oficial
*  Asociación Española Yang Hum Kwan Hapkido
*  Páxina oficial Sin Moo Hapkido en Francia 
*  Páxina da Hapki Yu Kwon Sul de Euskadi
The View

**The View** é unha banda escocesa de indie, punk, tamén considerada de rock alternativo. Son orixinarios de Dryburgh, Dundee.

Publicaron os sinxelos "Superstar Tradesman" e "Wasted Little Djs".

En 2007 publicaron o seu primeiro disco de estudo, *Hats off to the buskers* (*Sony BMG Music*), con cancións como *Posh boys* ou *Same jeans*, ademais dos anteriores sinxelos. Causaron moitísima expectación no Reino Unido.

O seu estilo musical semella ao doutros grupos británicos de recente aparición, como os Arctic Monkeys ou Hard-Fi.

## Véxase tamén 
### Ligazóns externas 
* Páxina Oficial  .
* Sony BMG Music  .
Río Volta

O **río Volta** é un río da África occidental que nace en Burkina Faso (anteriormente Alto Volta). O río principal recibe o nome de Volta Negro e ten unha lonxitude total de 1.500 quilómetros. Trátase dun río de augas profundas, veloces e amarelentas, carecendo de portos.

Os seus dous afluentes máis importantes son o Volta Branco e o Volta Vermello, afluente do primeiro.

Alí atópase o Lago Volta, o pantano máis grande do mundo.
Manuel Mesejo Campos

**Manuel Mesejo Campos**, nado en Cuntis en 1901 e finado no mesmo concello o 9 de decembro de 1924, foi un poeta, dramaturgo e xornalista galego.

## Traxectoria 
Fillo de labregos emigrados, primeiro na Habana e despois en Buenos Aires, foi un mozo cunha intensa actividade cultural: membro das Irmandades da Fala, actor e director teatral, autor de artigos e poemas en distintos medios (entre eles *A Nosa Terra*, *El Compostelano*, *Diario de Galicia*, *El Ideal Gallego*...), de varias novelas curtas e do poemario *Manoxos*; todas elas permanecen inéditas.

En 1922, despois de deixar os estudos, o mozo Manuel marchou á fronte a África, desde onde foi correspondente de guerra do xornal *Galicia*. Para este diario vigués enviaba os seus ‘Mosaicos del Rif’, asinados co pseudónimo de **Frei Antón de Laiño** e fortemente críticos coa actitude colonial dos españois en África. Compartiu tribuna en moitas ocasións con Xoán Xesús González e outros agraristas cuntienses en actos do movemento agrario local, nos que xostreaba sen tregua o caciquismo imperante na vila dos baños. Ademais ambos foron compañeiros de estudos en Maxisterio, e formaron parte da Asociación Normalista de Santiago, na que Xoán Xesús desempeñou o cargo de bibliotecario e Mesejo, o de vicepresidente.

O 9 de decembro de 1924 faleceu na súa casa de Cuntis, con tan só vinte e tres anos, a causa dunha tuberculose pulmonar. Foron moitos os artigos que neste momento publicou o seu veciño de Sevil, Xoán Xesús, enxalzando as súas calidades humanas, ideolóxicas e literarias. Este sería ademais o encargado de presidir os actos de homenaxe que se celebraron en Cuntis, que incluíron unha emotiva velada necrolóxica.

## Notas 
## Véxase tamén 
### Bibliografía 
*
Matriz

**Matriz** xenericamente refírese a un molde que lle dá forma a algo, mais ten usos moi variados:
* Matriz, táboa na que se dispoñen números ou símbolos alxébricos en filas e columnas.
* Matriz, prancha de materia ríxida que, unha vez traballada, se usa para facer estampacións de gravados.
* A matriz ou útero dos mamíferos.
* Matriz de aprendizaxe.
* Matriz de correlacións.
* Matriz de ganancias e custos.
* Matriz de valor de convicción.
* Matriz multitrazo e multimétodo.
* Matriz DAFO, técnica de análise da realidade.

Tamén en xeografía:
* A Matriz é unha freguesía portuguesa do concello da Horta, na Illa do Faial, Rexión Autónoma dos Azores.
San Martiño, Fiestras, Silleda

**San Martiño** é un lugar da parroquia de Fiestras no concello pontevedrés de Silleda. No ano 2011 tiña 10 habitantes (4 homes e 6 mulleres).
## Toponimia
O topónimo **San Martiño** é un haxiotopónimo referido a Martiño de Tours, e débese á presenza no lugar da igrexa de San Martiño de Fiestras.

## Lugares e parroquias
### Lugares de Fiestras
### Parroquias de Silleda
Costoia, Fiestras, Silleda

**Costoia** é un lugar da parroquia de Fiestras no concello pontevedrés de Silleda. No ano 2011 tiña once habitantes (seis homes e cinco mulleres), dous menos ca en 2009.
## Toponimia
O topónimo **Costoia** (derivado do latín ) refírese a un lugar elevado ou atalaia desde onde vixiar o territorio.

## Notas
## Lugares e parroquias 
### Lugares de Fiestras 
### Parroquias de Silleda
Pobo eyak

O **pobo eyak** é un pobo indíxena do grupo na-dené, que se chamaba a si mesmo **Unalakmiut**. O seu nome provén do inuktitut chugach *iiyiaraq* *pescozo*, pola forma do lago que ten a parte do río onde viven. Vivían na costa do Pacífico sur de Alasca, entre a desembocadura do río Cooper e as montañas Saint Elies. Os superviventes actuais viven en Prince William Sound (Alasca).

## Demografía e costumes 
Estímase que no 1954 eran uns 200 individuos. En 1980 había uns 300. Na cidade nativa Eyak só o 8,3% da poboación eran nativos de Alasca. Segundo datos do censo dos Estados Unidos do 2000, había 379 *eyaks* enxebres, mais en total, contando os que se mesturaron con outros pobos, eran 522 individuos.

A súa lingua considérase do grupo na-dené, mais non son atapascos. Vivían da pesca do salmón e recoller mexillóns. Culturamente teñen moitas influencias dos inuit, dos tlingit, e dos ahtna e dena'ina. Atópanse dentro da área cultural do Noroeste con influencia esquimó.

## Historia 
[miniatura|300px|[Alasca]]
En 1741 foron visitados en nome de Rusia polo danés Vitus Bering. No 1791, estabeleceron un posto comercial en Nuchik, mais negáronse a pescar para os rusos. O primeiro informe sobre eles dato de 1869. Entre eles vivían algúns *aleuts* e *tlingits*.

En 1889 os EUA construíron unha conserveira de pescado no seu territorio, e en 1906 chegou o ferrocarril. Foron esquecidos e redescubertos en 1930 por Federica de Laguna e investigados por ela e polo danés Kaj Birket-Smith, autor do libro *The Eyak Indians of the Cooper River Delta, Alaska* (1938). Foron vítimas do xenocidio e da aculturación, e atoparon só 38 persoas que deran falado a lingua eyak.

En 1961, Robert Austerlitz contactou cos tres últimos falantes da lingua: Anna Nelson Harry de Yakutat, Lena Nakctan de Cordova e Mari Smith (1918-2008), filla de Scar, último xefe eyak,
e Minnie Stevens, que foron os informante de Laguna. En 1965, tamén foron visitados por Krauss, que publicaría en 1970 *Eyak Dictionnary* de 4.000 páxinas e 10.000 termos traducidos ao inglés, así como *Eyak Texts* de folclore e lendas. Algúns deles, David Lynn Grimmes/Yaxadiliayaxinh, pescador, músico e contador de contos, e Dune Landark/Jamachakih recollen tradicións do seu pobo.

O 21 de xaneiro do 2008 falecía Marie Smith, a última nativa da lingua eyak que quedaba aínda con vida, á idade de 89 anos.

## Notas 
## Véxase tamén 
### Bibliografía 
* SEBEOK, Thomas A (1977) *Native languages of the Americas (2 toms)* Plenum Press, Nova York. 
* New Yorker, 6 de xuño de 2005: "Last Words, A Language Dies", Elizabeth Kolbert

### Ligazóns externas 
* (en inglés) Eyak, Tlingit, Haida & Tsimshian  
* (en inglés) From Stewards to Shareholders: Eyaks Face Extinction (entrevista)
Roberto Porto

**Roberto Porto**, nado no Barco de Valdeorras nos anos oitenta, é un actor galego.

Deuse a coñecer co filme *Pradolongo*, dirixido por Ignacio Vilar. Nunca tivo interese polo mundo cinematográfico pero un casting en Valdeorras e por probar unha nova experiencia fixo que saltase a este mundo e quedase abraiado. Agora, no 2008 remata os seus estudos de bacharelato en Ourense. Quérese dedicar a este mundo, e como proxectos destaca un papel principal na primeira curtametraxe de Bruno Nieto (director da primeira serie galega para Internet, *Oculta identidade*).

## Filmografía 
* *Pradolongo* (2007).
* *Oculta identidade* (2008).

## Véxase tamén
Fiestras, Fiestras, Silleda

**Fiestras** é un lugar da parroquia de Fiestras no concello pontevedrés de Silleda. No ano 2011 tiña 31 habitantes ( 14 homes e 17 mulleres ), un descenso respecto ao ano 2009.
## Lugares e parroquias
### Lugares de Fiestras
### Parroquias de Silleda
NASDAQ

A **National Association of Securities Dealer Automated Quotation** (**NASDAQ**) é o mercado electrónico de accións en Estados Unidos. Fundouno a National Association of Securities Dealers (NASD) e privatizouse nunha serie de vendas no 2000 e o 2001. É dono e operado pola compañía **Nasdaq Stock Market**, Inc. (NDAQ) a cal se incluíu no seu propio sistema de intercambio accionario no 2002. NASDAQ é a bolsa de comercio electrónica máis grande dos EE.UU. Con aproximadamente 3300 compañías, intercambia en media máis accións por día que calquera outro mercado estadounidense. O actual Xefe executivo é Robert Greifeld.

O NASDAQ é unha bolsa de valores electrónica e automatizada cuxa oficina principal está en Nova York. O NASDAQ Stock Market foi fundado na década dos setenta.

NASDAQ lista máis de 7.000 accións de pequena e mediana capitalización. Caracterízase por comprender as empresas de alta tecnoloxía en electrónica, informática, telecomunicacións, biotecnoloxía etc.

Os seus índices máis representativos son o Nasdaq 100 e o Nasdaq Composite.

NASDAQ ten a súa raíz na petición do Congreso dos Estados Unidos á comisión que regula a bolsa (Securities and Exchange Commission) de que realizase un estudo sobre a seguridade dos mercados. A elaboración deste informe detectou que os mercados non regulados eran pouco transparentes. O SEC propuxo a súa automatización e de aí xurdiu o NASDAQ Stock Market, cuxa primeira sesión foi o 8 de febreiro de 1971.

Entre 1997 e 2000, impulsou 1.649 empresas públicas e no proceso xerou 316,5 miles de millóns de dólares. Logo dunha profunda reestruturación no 2000, NASDAQ converteuse nunha empresa con fins de lucro e totalmente rexida por accionistas. Actualmente continúa incrementando a súa capacidade no volume de transaccións, sendo capaz de transaccionar 6 billóns de accións nun día. Hoxe en día, a sede de NASDAQ está aloxada nun edificio do Times Square en Nova York.

## Véxase tamén 
### Ligazóns externas 
* Nasdaq Stock Market
Bolsa de Londres

**London Stock Exchange** (LSE) é a bolsa de valores localizada en Londres, Inglaterra. Fundada en 1801, é unha das bolsas de accións máis grandes do mundo, con moitos valores de ultramar, así como compañías británicas. Remonta a súa historia a 1697, cando John Castaing, colocado nunha oficina no Coffee-House of Johnatan, publicou os prezos das accións e as materias primas.miniatura|Paternoster Square. A LSE ocupa o edificio da dereita|centro

## Mercado 
* Unilever: ULVR

## Véxase tamén 
### Ligazóns externas 
* Sitio oficial.
Nocilla Dream

***Nocilla Dream*** é unha novela de Agustín Fernández Mallo, publicada en 2006. É o expoñente dunha nova corrente literaria que é denominada pop, e está englobada nunha triloxía chamada *Nocilla Project*, que se completará con *Nocilla Experience* e *Nocilla Lab*.

## Características
Está composta por 113 fragmentos, capítulos curtos, pequenas historias que se cruzan, algunhas delas cortadas sen resolución e que crean, á fin, un panorama de toda a obra. Algúns temas recorrentes de *Nocilla Dream* son a estrada US50 e a árbore de zapatos, que serven para conectar os personaxes.

## Recoñecementos
*Mellor novela do ano en lingua castelá pola revista *Quimera*.

## Notas
## Véxase tamén
### Bibliografía
*
Henri Padou

**Henri Padou**, nado o 15 de maio de 1898 en Tourcoing e falecido o 19 de novembro de 1981, foi un nadador francés e un xogador de wáter-polo que foi campión olímpico.

Participou en catro Xogos Olímpicos (de 1920 ata 1936) en natación ou en wáter-polo. Co equipo francés de wáter-polo foi campión olímpico en 1924. 

## Véxase tamén 
### Bibliografía 
* Le Roy Bernard, *Dictionnaire encyclopédique des sports et des sportifs*, París, Denoel, 1973, p.786.

### Ligazóns externas 
* Biografía de Henri Padou
Dezső Gyarmati

**Dezső Gyarmati**, nado en Miskolc o 23 de outubro de 1927 e finado en Budapest o 18 de agosto de 2013, foi un xogador de wáter-polo húngaro. Está considerado o mellor xogador de wáter-polo de tódolos tempos.

Acadou cinco medallas olímpicas, ouro en 1952, 1956 e 1964, prata en 1948 e bronce en 1960. Foi tamén campión de Europa en 1954 e 1960. Unha das facetas determinantes de Gyarmati era a súa velocidade; nadaba os 100 metros en 58,5 segundos.
Sing Star

O **SingStar** é un videoxogo para as consolas PlayStation 2 e PlayStation 3 que simula un karaoke que emprega a entoación da voz para calcular as puntuacións.

Durante as cancións, na pantalla sae de fondo o videoclip da canción e no medio unha barras horizontais que representan o ton no que se ha de cantar a canción, e que serve para guiar aos concursantes. Segundo o nivel de dificultade, as barras son máis ou menos estreitas para esixir un nivel máis alto de afinación. A letra aparece na zona inferior da pantalla.

A compatibilidade coa cámara Eye Toy fai que sexa posíbel, en troques de ver o videoclip da canción, verse a un mesmo mentres canta. Hai diversas categorías en base ás puntuacións obtidas. A máis baixa é "Sen oído" mentres que a máis alta é "Singstar". As puntuacións van de 0 a 10.000.

Na actualidade existen 6 xogos sing star diferentes. O último é o "SingStar Latino.[miniatura|O xogo leva incorporados dous micrófonos [USB.|centro]]
Maril, Fiestras, Silleda

**Maril** é un lugar da parroquia de Fiestras no concello pontevedrés de Silleda. No ano 2011 tiña 13 habitantes (5 homes e 7 mulleres), o que supón un aumento en relación ao ano 2009.

## Lugares e parroquias
### Lugares de Fiestras
### Parroquias de Silleda